Richard J. Roberts

Richard J. Roberts (født 6. september 1943 i Derby) er en britisk biokjemiker og nobelprisvinner. Roberts ble tildelt Nobelprisen i fysiologi eller medisin sammen med Phillip Allen Sharp i 1993 for sine oppdagelser av introner i eukaryotisk DNA.

Oppdagelsen innebærer at nukleotid-sekvensen for et gen kan inne holde sekvenser, introner, som ikke oversettes til aminosyrer i det endelige sluttproduktet av genet, proteinet. I prosessen med å skape proteinet, proteinsyntesen, splittes den opprinnelige sekvensen som kopieres til mRNA (budbærer-RNA) opp i biter og settes sammen igjen uten de opprinnelige intron-sekvensene, før proteinskapingen skjer. Denne oppsplittingen av sammensetting kan skje på ulike sett, noe som medfører at et og samme gen kan gi opphav til flere ulike proteiner.

Roberts ble også tildelt Gabormedaljen i 2007.

 Referanser 

 Eksterne lenker 

Kategori:Britiske biologer
Kategori:Britiske nobelprisvinnere
Kategori:Nobelprisvinnere (fysiologi eller medisin)
Kategori:Personer fra Derby